
Laste arvu suurendamine Narva Lasteaia Käoke lasteaiarühmades
1. Asjaolud ja menetluse käik
Narva Lasteaed Käoke on tavaline 9-rühmaline lasteasutus, milles 2015/2016. õppeaastal on 4 sõimerühma ja 5 lasteaiarühma. Narva Lasteaia Käoke rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Lasteaia Käoke hoolekogu on teinud ettepaneku suurendada laste arvu lasteaiarühmas Rukkilill kuni 24 last, lasteaiarühmas Kuldkalake kuni 24 last, lasteaiarühmas Päikene kuni 24 last, lasteaiarühmas Mesilane kuni 21 last (30.12.2015. a hoolekogu koosoleku otsus). Narva Lasteaia Käoke direktor esitas 07.01.2016. a Narva Linnavalitsuse Kultuuriosakonnale vastavasisulise taotluse nr 1.10/2. Ühtlasi tunnistatakse kehtetuks Narva Linnavalitsuse 19.09.2007. a korraldus nr 1259-k, kuna see ei vasta koolieelse lasteasutuse seaduse § 7 lõike 1¹ praegu kehtivale redaktsioonile.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
Suurendada laste arvu Narva Lasteaias Käoke järgmiselt:
3.1 lasteaiarühmas Rukkilill kuni 24 last;
3.2 lasteaiarühmas Kuldkalake kuni 24 last;

3.3 lasteaiarühmas Päikene kuni 24 last;

3.4 lasteaiarühmas Mesilane kuni 21 last.

4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega sätestatud korras.

